ইউরো জোনকে শক্তিশালী করা বা অর্থনৈতিক মন্দা কাঠিয়ে উঠতে ব্যর্থতার দায়ে কিছুদিন আগে পদত্যাগ করতে হয়েছে ইটালিয়ান প্রধানমন্ত্রী বারলুসকনিকে। গ্রিসের অর্থনৈতিক মন্দার খবরতো এখন দুনিয়া জোরে। স্পেনও একই সমস্যায় জর্জরিত। আয়ারল্যান্ড এখনো দেউলিয়াত্ত সামলাতে ব্যস্ত। মুখ থুবরে পড়েছে ইউরোপের প্রতিটি দেশের অর্থনীতি। ঋণের ঘানি টানতে টানতে ব্যাংক গুলোতে জ্বলছে লালবাতি। ইউরোজোন অর্থনৈতিক সংকটের এ দুরূহ সময়ে সমাধানে সম্মিলিত প্রয়াসের পরিবর্তে ইউরোপীয় ইউনিয়নের (ইইউ) নিয়ন্ত্রণ পুনর্বিন্যাসকে কেন্দ্র করে মুরুব্বী দেশ গুলোর মধ্যে চলছে শীতল যুদ্ধ। কোন কৌশলে বা পদ্ধতিতে সমস্যা সমাধান করে এ কাল অমানিসা থেকে মুক্তি পাওয়া যাবে তা নিয়েই তাদের মধ্যে অনেক বিবাদ যা সমস্যা সমাধানের ক্ষেত্রে কেবল প্রতিবন্ধকতাই সৃষ্টি করছে। প্রকৃত হিল্লে আর হচ্ছেনা। সিদ্ধান্ত গ্রহনে ফ্রান্স ও জার্মানের ঐক্যমতে পৌঁছতে ব্যর্থতা এবং ইউনিয়নে কতৃত্ত ও নজরধারি নিয়ে ব্রিটেন ও জার্মানের মধ্যে যে মনোমালিন্য তাই মুলত সমস্যা সমাধানের ক্ষেত্রে প্রধান কণ্ঠক হয়ে দাঁড়িয়েছে।